EkBass/fiwiki-20250220-pages-articles huggingface dataset:
Viljo A. Kytölä

Viljo Armas Kytölä (20. tammikuuta 1909 Sysmä – 27. heinäkuuta 2007 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. Kytölän vanhemmat olivat maanviljelijä Enok Kytölä ja Maria Manninen ja puoliso vuodesta 1937 kotiteollisuusopettaja Marja Annikki Hynninen. Maanviljelysneuvos Väinö Kytölä oli hänen veljensä. Metsänhoitajaksi vuonna 1932 valmistunut Viljo Kytölä toimi ensin Virojoen metsänhoitoyhdistyksen neuvojana ja siirtyi sitten vuonna 1934 Metsäliittoon, jossa hän työskenteli eläköitymiseensä asti. Oltuaan yrityksen piirimetsänhoitaja ja metsäpäällikkö Kytölästä tuli sen toinen johtaja vuonna 1957 ja Ilmari Kalkkisen jäätyä eläkkeelle vuoden 1959 lopussa toimitusjohtaja, mitä tehtävää hän hoiti aina vuoteen 1973 asti. Kytölä toimi alkuun myös Metsäliitto-osuuskunnan johtokunnan puheenjohtajana. Kun Metsäliitto osti vuonna 1965 Faner-yhtiön, Kytölä tuli myös sen toimitusjohtajaksi ja johtokunnan jäseneksi. Kytölällä oli myös useita luottamustehtäviä. Metsäneuvoksen arvonimen hän sai vuonna 1959. ==Lähteet== Luokka:Suomalaiset metsänhoitajat Luokka:Suomalaiset yritysjohtajat Luokka:Vuonna 1909 syntyneet Luokka:Vuonna 2007 kuolleet
Ivan Kulyk

Ivan Kulyk, , salanimi R. Rolinato, (26. tammikuuta 1897 Špola, Kiovan kuvernementti, Venäjän keisarikunta – 10. lokakuuta 1937 Kiova, Ukrainan SNT, Neuvostoliitto) oli ukrainalainen kirjailija ja poliitikko. Hänet teloitettiin 1937 Stalinin vainojen aikana. Kulyk oli taustaltaan juutalainen. Hän liittyi 1914 bolsevikkipuolueeseen ja muutti Yhdysvaltoihin Pennsylvaniaan ja toimi siellä venäläisessä ja ukrainalaisessa sosialistisessa liikkeessä. Hän palasi Ukrainaan kesäkuussa 1917, ja hänestä tuli Harkovassa 1918 Neuvosto-Ukrainan ensimmäisen hallituksen jäsen. Kansankomissariaatin ulkomaisten asioiden kollegiumin jäsenenä hän ryhtyi vuonna 1919 Länsi-Ukrainassa maanalaiseen työhön. Hän oli vuonna 1920 Galitsian vallankumouskomitean jäsen ja vuodesta 1923 kirjailijaryhmä Hartin jäsen. Hän oli 1924–1927 Kanadassa Montrealissa konsulina. Hän oli monissa luottamustoimissa, niin kirjallisissa kuin poliittisissakin. Hän oli uskollinen puolueelle ja paheksui ”nationalistisia” kirjailijoita, mutta silti NKVD pidätti hänetkin. Hänet teloitettiin 1937 Stalinin vainojen aikana. Kulyk julkaisi salanimellä R. Rolinato runoja ja poliittisia kirjoituksia jo ennen vuoden 1917 vallankumousta ukrainankielissä sosialistisissa aikakausjulkaisuissa Robitnyk (Cleveland) ja Robotšyi narod (Winnipeg). Ukrainaan palattuaan hän julkaisi vuosina 1920–1935 kahdeksan runokokoelmaa, muutamia pitkiä runoja sekä novellikokoelmia, joista merkittävimpiä on Zapysky konsula (1934, ”Konsulin havaintoja”). Poliittisia artikkeleita ilmestyi neuvostolehdistössä ja winnipegiläisessä lehdessä Ukrajinski robitnytši visti. Hän kirjoitti artikkeleita Ukrainan kommunistisen puolueen historiasta ja Ukrainan vallankumousvaiheesta sekä käänsi ukrainaksi laajan 33 yhdysvaltalaisen runoilijan antologian (1928). Josif Stalinin kuoltua hänet maineensa puhdistettiin suojasään aikana, ja hänen teoksiaan on sittemmin julkaistu Kiovassa. Kulykin puoliso oli saksalaissyntyinen Ljutsjana Pjontek, joka teloitettiin vakoilijana 25. syyskuuta 1937, vähän ennen Kulykin teloitusta. He olivat eronneet pari kuukautta aikaisemmin. ==Lähteet== ==Aiheesta muualla== Luokka:Ukrainalaiset kirjailijat Luokka:Ukrainalaiset poliitikot Luokka:Stalinin vainoissa kuolleet Luokka:Vuonna 1897 syntyneet Luokka:Vuonna 1937 kuolleet
Kause

Kause on muun muassa seuraavien henkilöiden sukunimi: * Juhani Kause (1934–2006), metsäneuvos, Wihtori Kausen pojanpoika * Wihtori Kause (1870–1961), sahayrittäjä. == Katso myös == * Kylä-Kause
Pierre Certon

Pierre Certon (n. 1510 Ranska – 23. helmikuuta 1572 Pariisi) oli ranskalainen säveltäjä.Pierre Certon AllMusic Certon sai nimityksen työtehtäviin Pariisin Notre Damen katedraaliin lokakuussa 1529. Vuonna 1532 hän siirtyi Sainte- Chapelleen, jossa työskenteli kuolemaansa saakka. Vaikka Certon oli alun perin kirkollisissa tehtävissä, 15. marraskuuta 1536 hän sai virallisesti vastuulleen myös kuoropoikien kouluttamisen. Vuosien varrella hän sai muitakin musiikillisia tehtäviä. Certon sai elämänsä loppupuolella lukuisia arvonimiä, ja vuonna 1570 häntä kunnioitettiin kolmantena säveltäjänä "kuninkaallisen kapellin musiikin säveltäjän" tittelillä. Certonin sävellysten joukossa on kahdeksan messua, magnificat, suuri määrä motetteja ja lähes kolmesataa chansonia. Yhden kappaleen (Déploration) Certon sävelsi vuonna 1562 kuolleen Claudin de Sermisyn muistolle. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Renessanssisäveltäjät Luokka:Vuonna 1510 syntyneet Luokka:Vuonna 1572 kuolleet
Claudin de Sermisy

Claudin de Sermisy (myös Claude de Sermisy; n. 1490 Ranska – 13. lokakuuta 1562 Pariisi) oli ranskalainen laulaja ja säveltäjä. Hän oli aikalaisensa Clément Janequinin ohella yksi johtavista 1500-luvun alkupuolen chansonien säveltäjistä.Claudin de Sermisy Britannica Sermisyn nimi tunnetaan Sainte- Chapellen yhteydestä jo vuodelta 1508, ja vuodelta 1510 hänestä on säilynyt maininta laulajana Anna Bretagnelaisen yksityiskapellissa. Myöhemmin Sermisy työskenteli Frans I:n palveluksessa, ja hän sai nimityksen kapellin apulaisjohtajaksi vuonna 1533. Samana vuonna hänestä tuli Sainte-Chapellen kaniikki. Hänet haudattiin Sainte-Chapelleen vuonna 1562. Yli puolet kappaleista, jotka julkaistiin Pierre Attaingnant'n tunnetussa chansonien kokoelmassa (1529), ovat Sermisyn laatimia. Kaikkiaan Sermisyn chansoneita julkaistiin säveltäjän eläessä noin kaksisataa. Yli kaksikymmentä näistä sävellyksistä oli Clément Marot'n runoihin laadittuja. Lisäksi Sermisy julkaisi vähintään 78 motettia (enimmäkseen neliäänisiä), magnificateja ja kolmetoista messua. == Lähteet == == Aiheesta muualla == * IMSLP: nuotteja Luokka:Ranskalaiset säveltäjät Luokka:Renessanssisäveltäjät Luokka:Vuonna 1490 syntyneet Luokka:Vuonna 1562 kuolleet
Pietro Paolo Borrono

Pietro Paolo Borrono (1490 Milano – 1563 tai myöhemminPietro Paulo Borrono AllMusic) oli italialainen säveltäjä ja luutisti.Pietro Paolo Borrono Naxos Borrono mahdollisesti palveli Frans I:n hovissa 1530-luvun alkupuolella. Noin vuodesta 1550 hän toimi Milanon herttuakunnan kuvernööri Ferrante Gonzagan palveluksessa, myös tämän lähettiläänä. Borronon luuttusävellyksiä julkaistiin hänen eläessään Venetsiassa, Alankomaissa ja Saksassa. Kaikkiaan Borronolta ilmestyi kolme luuttukappaleiden kokoelmaa, joista viimeisen hän sävelsi yhteistyössä Francesco Canova da Milanon kanssa. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Italialaiset luutistit Luokka:Renessanssisäveltäjät Luokka:Vuonna 1490 syntyneet Luokka:Vuonna 1563 kuolleet
Jien

Jien (tai postuumisti Jichen; , 17. toukokuuta 1155 Kioto – 28. lokakuuta 1225 Ōmin maakunta) oli japanilainen buddhalaismunkki, runoilija ja historioitsija.Jien Britannica Hän edusti buddhalaisuuden klassista tendaikoulukuntaa.Tendai Buddhism and the Monk Jien (1155-1225): Timeless poetry Modern Tokyo Times Hänen alkuperäinen pappisnimensä oli Dōkai, jonka hän vaihtoi myöhemmin nimeen Jien. Jien kuului aristokraattiseen Fujiwara- klaaniin ja aloitti varhain luostarielämän. Hänen isänsä oli Fujiwara no Tadamichi. Jien laati seitsemänosaisen historiallisen teoksen Gukanshō. Se valmistui vuoden 1220 paikkeilla. == Lähteet == Luokka:Japanilaiset runoilijat Luokka:Buddhalaiset munkit Luokka:Japanilaiset historioitsijat Luokka:Vuonna 1155 syntyneet Luokka:Vuonna 1225 kuolleet
Luettelo parafilioista

Tämä on Luettelo parafilioista. __NOTOC__ == A == Parafilia Seksuaalinen mielenkiinto Abasiofilia liikuntarajoitteiset ihmiset Agalmatofilia patsaat ja nuket Akrotomofilia ihmiset, joilla on amputaatio Apotemnofilia olla amputoitu Autogynefilia fantasia itsestä naisenaLawrence, Anne A.: Autogynephilia: an underappreciated paraphilia PubMed 2011 == D == Parafilia Seksuaalinen mielenkiinto Dendrofilia puut == E == Parafilia Seksuaalinen mielenkiinto Emetofilia oksennukset == F == Parafilia Seksuaalinen mielenkiinto Fetisismi‎ jokin esine, materiaali, tuntemus, tuoksu, vaatekappale tai erite Formicofilia hyönteisten ryömiminen Frotterismi hierominen ihmistä, joka ei anna suostumusta siihen Futanari ruumiillisesti naisen ja miehen välimuotoja edustavat hahmot, kuten shemalet ja hermafrodiititKrauss, Friedrich Salomo et al. Japanisches Geschlechtsleben: Abhandlungen und Erhebungen über das Geschlechtsleben des japanischen Volkes ; folkloristische Studien, Schustek, 1965 == G == Parafilia Seksuaalinen mielenkiinto Gerontofilia vanhukset == H == Parafilia Seksuaalinen mielenkiinto Hypoksifilia rikolliset, erityisesti ne, jotka tekivät julmia tai törkeitä rikoksia == K == Parafilia Seksuaalinen mielenkiinto Koprofilia uloste == M == Parafilia Seksuaalinen mielenkiinto Makrofilia suurikokoiset ihmiset Mikrofilia pienikokoiset ihmiset == N == Parafilia Seksuaalinen mielenkiinto Nekrofilia kuolleet == P == Parafilia Seksuaalinen mielenkiinto Pedofilia lapset Piquerismi Toisen henkilön lihan lävistäminen, useimmiten puukottamalla tai leikkaamalla vartaloon terävillä esineillä Pyrofilia tuliBrown ym. 2015 s.1 == S == Parafilia Seksuaalinen mielenkiinto Seksuaalinen masokismi oma kipu, kärsimys tai nöyryyttäminen Seksuaalinen sadismi toisen kipu, kärsimys tai nöyryyttäminen == U == Parafilia Seksuaalinen mielenkiinto Urofilia Virtsaaminen, erityisesti julkisesti, muiden päälle ja/tai itsen päälle virtsataan == V == Parafilia Seksuaalinen mielenkiinto Vorarefilia Ajatus siitä, että yksi henkilö tai olento syö tai toinen syö hänet; yleensä kokonaisena yhtenä kappaleena nieleminen Voyeurismi muiden katseleminen alasti tai harrastaessa seksiä, yleensä heidän tietämättään == Z == Parafilia Seksuaalinen mielenkiinto Zoofilia eläimet == Lähteet == *
Jessica Campbell

Jessica Campbell (s. 24. kesäkuuta 1992) on kanadalainen jääkiekkoilija ja jääkiekkovalmentaja. Campbell saavutti Kanadan maajoukkueen pelaajana MM- kilpailuissa hopeaa Ruotsin kisoissa 2015. Hän voitti vuonna 2010 nuorten maailmanmestaruuden joukkueen kapteenina. Hän teki loppuottelussa mestaruuden varmistaneen jatkoaikamaalin, ja hänet valittiin turnauksen arvokkaimmaksi pelaajaksi. Hän oli pelipaikaltaan hyökkääjä. Campbell aloitti kaudella 2021–2022 miesten DEL-liigassa Nürnberg Ice Tigersin apulaisvalmentajana. Miesten MM-kilpailuissa 2022 hän toimii Saksan maajoukkueen apulaisvalmentajana. Vuonna 2024 hän aloittaa apuvalmentajana NHL-joukkue Seattle Krakenissa. == Lähteet == Luokka:Kanadalaiset jääkiekkoilijat Luokka:Kanadalaiset jääkiekkovalmentajat Luokka:Vuonna 1992 syntyneet Luokka:Elävät henkilöt
Hopeasitara

Hopeasitara (Citharinus citharus) eli aiemmalta nimeltään jättitetra on linjatetroihin kuuluva kalalaji. Lajia tavataan makeista vesistä Afrikasta. ==Koko ja ulkonäkö== Hopeasitara voi kasvaa suurimmillaan 50-58 cm pitkäksi. Ruumiinmuodoltaan laji on soikea ja korkearuumiinen. Kuono on lyhyt. Selkäevä sijaitsee ruumiin korkeimmalla kohdalla ja lajilla on rasvaevä. Väriltään hopeasitara on hopeanharmaa ja nuorilla kaloilla on mustia poikkiraitoja. ==Levinneisyys ja elintavat== Hopeasitaraa tavataan Länsi-Afrikassa Senegalista Sudaniin ja lisäksi Turkanajärvessä Keniassa ja Albertinjärvessä. Laji elää järvissä ja suurissa joissa. Hopeasitaran ravintoa ovat kasvit ja levät. Hopeasitara on Afrikassa merkittävä ruokakala. Toisinaan sitä pidetään myös akvaarioissa. ==Lähteet== Luokka:Tetrakalat
Väinö Niku

Väinö Tapani Niku (31. toukokuuta 1927 Haapavesi – 8. joulukuuta 2009 Helsinki) oli suomalainen metsänhoitaja ja yritysjohtaja, joka sai metsäneuvoksen arvonimen. Nikun vanhemmat olivat toiminnanjohtaja, suurhiihtäjä Tapani Niku ja toiminnanjohtaja, pakinoitsija, poliitikko Hilja- Maria Oinonen ja puoliso vuodesta 1951 Riitta-Liisa Sirola. Toimittaja, tietokirjailija Risto Niku on hänen veljensä.Kuka kukin on 1978, s. 639. Viitattu 19.5.2022. Ylioppilaaksi Väinö Niku tuli sotien jälkeen vuonna 1946 Jyväskylän lyseosta ja valmistui metsänhoitajaksi vuonna 1952. Niku toimi Metsähallituksen palveluksessa 1953–1954 ja siirtyi sitten A. Ahlström -yhtiön palvelukseen metsänhoitajaksi, ensin Jyväskylään, sitten Viitasaarelle, vuonna 1957 Varkauteen ja vuonna 1959 Joensuuhun. Toimittuaan vielä vuodesta 1967 hetken aikaa A. Ahltrömin apulaismetsäpäällikkönä Niku meni vasta perustetun puunhankintayhtiö Tehdaspuun palvelukseen. Hän oli aluksi Tehdaspuun kehittämispäällikkö ja vuodesta 1970 varatoimitusjohtaja. Oltuaan 1972–1978 Puulaaki Oy:n toimitusjohtaja Niku palasi Tehdaspuulle, nyt yrityksen toimitusjohtajaksi. Metsäneuvoksen arvonimen vuonna 1982 saaneella Nikulla oli myös useita luottamus- ja asiantuntijatehtäviä. Tehdaspuulta hän jäi eläkkeelle vuonna 1990. Niku tunnettiin myös maajoukkuetason koripallopelajaana ja Joensuun Katajan koripallovalmentajana. ==Lähteet== Luokka:Suomalaiset metsänhoitajat Luokka:Suomalaiset virkamiehet Luokka:Suomalaiset yritysjohtajat Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1927 syntyneet Luokka:Vuonna 2009 kuolleet
Babylon (kunta New Yorkissa)

Babylon on kunta (town) New Yorkin osavaltiossa, Yhdysvalloissa. Sen väkiluku oli 218 233 vuonna 2020. Kunta sijaitsee Suffolkin piirikunnassa, New Yorkin metropolialueella. == Maantiede == Babylon sijaitsee New Yorkin osavaltion Long Islandilla, Suffolkin piirikunnassa. Babylonin kuntaan kuuluu 3 kylää ja 11 paikallishallinnotonta aluetta. Babylonia rajaa länsipuolella Oyster Bay, pohjoispuolella Huntington, itäpuolella Islip ja eteläpuolella Atlantin valtameri. Babylonista on linnuntietä noin 60 kilometrin matka New Yorkiin. == Väestö == Vuonna 2020 Babylonin 218 233 asukkaasta valkoisia oli 65,8 %, mustia 5,5 %, mustia 17,3 %, aasialaisia 3,2 % ja aasialaisia 0,5 %. 25,8 % asukkaista puhui kotonaan jotain muuta kieltä kuin englantia ja 18,4 % asukkaista oli syntynyt ulkomailla. == Lähteet == == Aiheesta muualla == Luokka:Suffolkin piirikunta (New York) Luokka:New Yorkin kunnat
Muijii stadis

”Muijii stadis” on rap-artisti Gettomasan singlejulkaisu hänen kolmannelta studioalbumiltaan, Diplomaatti. Kappale on albumin ensimmäinen single sekä albumin toinen kappale, ja se julkaistiin 25. tammikuuta 2019 PME Recordsin kautta. Kappaleessa Gettomasa kertoo suhteestaan ja vertaa kotikulmiaan Helsinkiin. Kappaleeseen kuvattiin musiikkivideo, jonka on ohjannut Jaakko Jokela. Musiikkivideo julkaistiin singlen julkaisupäivänä YouTubeen. Sillä on YouTubessa noin 3,6 miljoonaa näyttökertaa. == Listasijoitukset == Lista Paras sijoitus Suomen virallinen lista 2 == Lähteet == Luokka:Vuoden 2019 kappaleet
Kankaantaan koulu

Kankaantaan koulu on Nokialla sijaitseva ala-koulu, jossa opiskelee noin 450 oppilasta.Kankaantaan koulu 1-6 Viitattu 7.7.2022. Koulun on suunnitellut Jaakko Ilveskoski. Koulun rehtori on Jari Vänskä, vararehtori Samuli Mikkola ja koulusihteeri Tanja Kivioja. Koulu on rakennettu vuonna 1957 ja sijaitsee Nokian Virran yläasteen vieressä. Koulu on Nokian suurin ala-aste. ==Lähteet== Luokka:Nokian peruskoulut
If the Sky Came Down

If The Sky Came Down on suomalaisen metalliyhtye Lost Societyn viides studioalbumi, joka julkaistiin 7. lokakuuta 2022. Albumilta on julkaistu singlet ”112”, ”Stitches”, sekä ”What Have I Done”. Kappaleen ”What Have I Done” musiikkivideon materiaali on taltioitu vuoden 2022 Tuska-festivaalilla. == Kappaleet == # # # # # # # # # # == Kokoonpano == * Samy Elbanna - laulu, kitara * Arttu Lesonen - kitara * Mirko Lehtinen - basso * Taz Fagerström - rummut == Arvostelut == * Kaaoszine: Ahdistusta ja syvissä vesissä kahlailua albumin täydeltä – arviossa Lost Societyn ”If The Sky Came Down” Viitattu 8.10.2022. * Imperiumi: 7+/10Levyarvostelu: Lost Society - If The Sky Came Down Viitattu 6.10.2022. * Inferno: Lupausten lunastaja – arviossa Lost Society Viitattu 26.10.2022. * Soundi: Arvio: Miksi, oi miksi Lost Societyn uudet biisit ovat järjestään Slipknot- tai Linkin Park -pastisseja? Viitattu 6.10.2022. == Lähteet == == Aiheesta muualla == * * Luokka:Vuoden 2022 albumit Luokka:Lost Societyn albumit
Kuntoportaat

Kuntoportaat tai kuntoiluportaat ovat portaat, jotka on rakennettu kuntoilua varten. Niiden nouseminen kävellen tai juosten parantaa hapenottokykyä ja harjoittaa erityisesti alavartalon suuria lihaksia. Askelmia on keskimäärin parisataa, eli kuntoportaiden nousu vastaa esimerkiksi kiipeämistä useampaan kerrokseen kerrostalossa. Portaat rakennetaan niin leveiksi, että niissä mahtuu kulkemaan ja ohittamaan vastakkain. Juoksemisen lisäksi portaissa voi esimerkiksi kyykätä ja hyppiä. Kuntoportaat sijaitsevat usein ulkoilureittien varrella. Suomessa kuntoportaita on rakennettu useille paikkakunnille, erityisesti täyttömäkiin. Suomen suurimmissa kuntoportaissa Tahkolla on 1 054 askelmaa. == Lähteet == ==Aiheesta muualla== Luokka:Portaat Luokka:Kuntoilu
Marianne Jelved

Marianne Bruus Jelved (s. 5. syyskuuta 1943 Charlottenlund) on tanskalainen opettaja ja Radikaalin Venstren poliitikko. Hän on istunut kansankäräjillä liki yhtäjaksoisesti vuodesta 1987 ja toiminut Tanskan talousministerinä vuosina 1993–2001, pohjoismaaministerinä 1994–2001, kulttuuriministerinä 2012–2015 ja kirkollisministerinä 2014–2015. Vuosina 1990–2007 hän oli puolueensa poliittinen johtaja, eli käytännössä puheenjohtaja (Radikaalilla Venstrellä on erikseen maanlaajuisen organisaation puheenjohtaja ja kansankäräjäryhmän valitsema poliittinen johtaja, joista jälkimmäinen on käytännössä puolueen johtaja). ==Lähteet== ==Aiheesta muualla== * Marianne Jelved Tanskan kansankäräjien verkkosivuilla Luokka:Tanskan ministerit Luokka:Tanskan kulttuuriministerit Luokka:Tanskalaiset opettajat Luokka:Tanskan puolueiden puheenjohtajat Luokka:Vuonna 1943 syntyneet Luokka:Elävät henkilöt
Seppo Nikkari

Seppo Olavi Nikkari (6. helmikuuta 1948 Pomarkku – 18. huhtikuuta 2022) oli suomalainen kestävyysjuoksija. Nikkari juoksi vuonna 1973 maailmanennätyksen 25 000 metrin ja 15 mailin ratajuoksussa. Vuonna 1972 hän teki maratonjuoksun Suomen ennätyksen ja sijoittui Münchenin olympiamaratonilla 11:nneksi. == Elämä ja urheilu-ura == Pomarkussa syntynyt Nikkari sairastui vain kahden vuoden ikäisenä leukemiaan, josta hän kuitenkin toipui hoitojen avulla. Nikkari ei kilpaillut lapsena, vaan hänen ensimmäiset tilastoaikansa kirjattiin vasta vuonna 1968. Hän kehittyi nopeasti, juoksi vuonna 1971 hyviä aikoja ja kilpaili seuraavana vuonna jo Münchenin kesäolympialaisissa sijoittuen maratonilla 11:nneksi. Saman vuoden joulukuussa Nikkari juoksi Fukuokan maratonilla uransa nopeimman ajan ja Suomen ennätyksen 2.14.02,8. 14\. lokakuuta 1973 Jyväskylässä kolmiasteisessa lämpötilassa ja räntäsateessa Nikkari rikkoi Ron Hillin hallussa olleen 25 000 metrin ratajuoksun maailmanennätyksen juostuaan ajan 1.14.55,6. Samassa kilpailussa hän sai väliaikana nimiinsä myös 15 mailin ratajuoksun maailmanennätyksen ajalla 1.12.22,6. Nikkari edusti vuoteen 1974 asti Kaipolan Virettä, ja hänelle annettiin lempinimi Kaipolan Susi. Vuodesta 1974 alkaen hän edusti Tampereen Pyrintöä. Muut Nikkarin edustamat seurat olivat Pomarkun Pyry, Tampereen Yritys ja Kunto-Pirkat. Pyrintöläisenä Nikkari saavutti Kalevan kisoista 10 000 metrillä hopeaa vuosina 1972 ja 1975 sekä pronssia 1976. Hänen vuoden 1976 pronssiaikansa on Kalevan kisojen historian kovin pronssitulos ja olisi ollut voittoaika jokaisissa Kalevan kisoissa vuoden 1983 jälkeen. Vuonna 1975 Nikkari voitti myös maratonin SM-pronssia. Nikkari juoksi Saarijärvellä kesäkuussa 1976 3 000 metrillä ennätyksensä 7.54,8 ja saman vuoden elokuussa 5 000 metrin ennätyksensä 13.34,8. Seuraavana vuonna hän juoksi Helsingissä 10 000 metrin ennätyksekseen 28.14,88.Kansainvälinen yleisurheiluliitto Nikkari oli Irma-vaimonsa kanssa avioliitossa 52 vuotta, ja heillä oli yksi poika. Nikkari työskenteli muun muassa Pyrinnön bingossa ja eläköityi pitkästä työsuhteesta Tampereen kaupungin liikuntatoimessa. Viimeiset kaksi elinvuottaan hän asui Parkinsonin taudin vuoksi hoitokodissa. Nikkari sairastui pandemiana riehuneeseen COVID-19-koronavirustautiin ja sen myötä keuhkokuumeeseen kuollen 74-vuotiaana 18. huhtikuuta 2022. == Lähteet == * * === Viitteet === == Aiheesta muualla == * Luokka:Suomalaiset kestävyysjuoksijat Luokka:Vuonna 1948 syntyneet Luokka:Vuonna 2022 kuolleet
Ekebergan kalmisto

Ekebergan kalmisto on Siuntiossa, Uudellamaalla sijaitseva roomalaisaikainen kalmisto. Kalmisto sijaitsee kalliolla lähellä Siuntion kirkonkylää noin 370 meteriä koilliseen Suitian kartanosta. Hautarakennelma käsittää hautaröykkiön ja tarhalatomuksen, jotka sijaitsevat kallion eteläreunalla. Ekebergan kalmisto on Museoviraston lailla suojaama kiinteä muinaisjäännös. Se kuuluu valtakunnallisesti merkittäviin arkeologisiin kohteisiin kulttuurihistoriallisesti hyvin merkittävänä kohteena. == Historia == Ekebergan kalmisto on tehty tasaiselle alustalle, jonka viereltä maasto laskee jyrkästi kaikkialle paitsi pohjoiseen. Kallio on aluksi ennen rakentamista poltettu "puhtaaksi". Tämän osoittaa alimpana olevan noen ja hiilen sekalainen kerros. Hiili- ja nokikerroksen päällä on puhdas sorakerros, jonka päälle varsinaiset rakennekerrokset on tehty. Röykkiössä on kaksi sisäkkäistä kehää ja niiden keskellä noin kolme metriä pitkä arkku, jonka sisältä on löytynyt metalliesineitä ja metalliesineiden katkelmia. Pääosa löydöistä ajoittuu vanhempaan ja nuorempaan roomalaisaikaan, mutta osa löydöistä on vielä nuorempia. Rakenteiden ja löytöjen perusteella Ekebergan kalmisto kuuluu roomalaisaikana Suomen alueelle muodostuneeseen niin sanottujen siirtolaishautojen traditioon. == Lähteet == Luokka:Siuntion historia Luokka:Suomen muinaisjäännökset
Paavi Sergiuksen uni

Paavi Sergiuksen uni on alankomaalaisen Rogier van der Weydenin työpajalla 1430-luvun lopulla valmistunut öljyvärimaalaus. Maalauksessa enkeli ilmoittaa nukkuvalle paavi Sergiukselle, että piispa Lambert on murhattu ja Sergius nimittää hänen seuraajakseen Hubertuksen. Tämän kohtauksen oikealla puolella näkyy Sergius ja kaksi kardinaalia menossa ulos ja kaukana kuvan taka-alalla Konstantinuksen basilikan portailla Sergius nimittää Hubertuksen piispaksi. Taiteilija on pyrkinyt kuvittelemaan Rooman sellaisena, jolloin se olisi aikanaan ollut. Maalauksen pari on Pyhän Hubertuksen hautaus. Ne olivat luultavasti osa alttarikokonaisuutta Pyhän Gudulan kirkon Pyhän Hubertuksen kappelissa Brysselissä. François-Nicolas Baudot Dubuisson-Aubenay mainitsee nähneensä Paavi Sergiuksen unen siellä noin vuonna 1623. Se oli päätynyt yksityisomistukseen vuoteen 1796 mennessä, jolloin se myytiin Jan van Eyckin maalauksena Lontoon Christie’sillä. J. Paul Getty Museum osti sen vuonna 1972. Pyhän Hubertuksen hautaus taas kuuluu National Galleryn kokoelmiin. == Lähteet == == Aiheesta muualla == * Luokka:Alankomaiden taide Luokka:Keskiajan taideteokset Luokka:1430-luku
Biniam Girmay

Biniam Girmay Hailu (s. 2. huhtikuuta 2000 Asmara) on eritrealainen maantiepyöräilijä, ajajatyypiltään kirimies. Hän aloitti ammattilaisuransa Nippo–Delko–One Provence -joukkueessa 2020 ja siirtyi UCI World Tour -tasolla kilpailevaan Intermarché-Wanty-Gobert Matériaux -talliin kesken kauden 2021. Hän edustaa edelleen samaa joukkuetta, nimeltään nyt Intermarché-Wanty. Girmay saavutti MM-hopeaa alle 23-vuotiaiden maantieajossa Flanderissa 2021. Hän voitti Gent–Wevelgem-klassikon 2022 oltuaan paras neljän ajajan loppukirissä. Hän oli ensimmäinen afrikkalainen Gent–Wevelgemin voittaja. Saman vuoden Italian ympäriajossa hän voitti kymmenennen etapin. Hän joutui keskeyttämään kilpailun tämän jälkeen saatuaan palkintojenjakotilaisuudessa samppanjapullon korkista silmävamman. Ranskan ympäriajossa 2024 hän voitti Torinoon päättyneen kolmannen, Colombey-les-Deux-Eglisesiin päättyneen kahdeksannen ja Villeneuve- sur-Lotiin päättyneen 12:nnen etapin. Hän voitti myös pistekilpailun. == Saavutuksia == Lähteet: Pro Cycling Stats, Cycling Archives ;2018 :Afrikan- mestaruuskilpailut, kultaa nuorten maantieajossa, aika-ajossa ja joukkueaika- ajossa :Aubel-Thimister-La Gleize (juniorikilpailu), 1. etapin voitto ;2019 :La Tropicale Amissa Bongo, 3. etapin voitto :Ruandan ympäriajo, 5. etapin voitto ;2020 :La Tropicale Amissa Bongo, pistekilpailun sekä 3. ja 6. etapin voitto :Trofeo Laigueglia, toinen :Tour du Doubs, toinen ;2021 :Classic Grand Besançon Doubs, voitto :Tour du Doubs, toinen :MM-kilpailut, alle 23-v. maantieajossa hopeaa ;2022 :Trofeo Alcúdia, voitto :E3 Saxo Bank Classic, viides :Gent–Wevelgem, voitto :Italian ympäriajo, 10. etapin voitto, 1. etapilla toinen :Aika-ajon Eritrean-mestaruus :Bretagne Classic Ouest-France, kuudes :Grand Prix Cycliste de Québec, kolmas :Grand Prix de Wallonie, toinen ;2023 :Volta a la Comunitat Valenciana, 1. etapin voitto :Sveitsin ympäriajo, 2. etapin voitto :Ranskan ympäriajo, 7. etapilla kolmas ;2024 :Surf Coast Classic, voitto :Italian ympäriajo, 3. etapilla kolma :Rund um Köln, toinen :Curcuit Franco–Belge, voitto :Brussels Cycling Classic, toinen :Ranskan ympäriajo, pistekilpailun sekä 3., 8. ja 12. etapin voitto, 6. ja 10. etapilla toinen :Hamburg Cyclassics, kolmas :Grand Prix Cycliste de Québec, toinen == Lähteet == Luokka:Eritrealaiset maantiepyöräilijät Luokka:Vuonna 2000 syntyneet Luokka:Elävät henkilöt
Pianotrio

Pianotrio on sävellysmuoto ja kamarimusiikkiyhtye.Pianotrio, Musakoulu 7. Helmet.fi. Viitattu 20.5.2022 Kamarimusiikkiyhtyeenä pianotrio koostuu yleensä viulusta, sellosta ja pianosta. Sävellysmuotona se on yleensä neliosainen sonaatti, jossa ensimmäinen osa on sonaattimuotoinen, toinen, hidas, osa tavallisesti laulumuodossa, kolmas osa menuetti ja neljäs rondo. ==Lähteet== Luokka:Musiikkitermit
Eero Paavola

Eero Tuomas Paavola (15. tammikuuta 1916 Luopioinen – 15. helmikuuta 2003) oli suomalainen metsänhoitaja, opettaja ja koulunjohtaja, joka sai metsäneuvoksen arvonimen. ==Henkilöhistoria== Paavolan vanhemmat olivat maanviljelijä Kalle Paavola ja Aina Esteri Skyttä ja puoliso vuodesta 1943 Hilkka Hellikki Lumme. Paavola tuli ylioppilaaksi vuonna 1935 ja valmistui metsänhoitajaksi Helsingin yliopistosta vuonna 1939. Molempiin sotiin osallistunut Paavola oli Evon metsäkoulun vt. metsänhoitaja 1945–1948, Nikkarilan metsäkoulun opettaja 1949–1950 ja metsänhoitaja 1950–1952 ja Evon metsäkoulun metsänhoitaja 1953–1955, vt. johtaja 1956–1959 ja johtaja vuodesta 1959. Koulun muututtua opistoksi vuonna 1965 hän oli sen johtaja vuoteen 1979 asti, jolloin hän jäi eläkkeelle. Paavolan itse opettamia oppiaineita olivat metsänhoito, kasvioppi, maaoppi, kansantalous, suo-oppi ja metsätalous. Häntä arvostettiin pätevänä, jopa karismaattisena metsäalan pedagogina. Vuonna 1978 metsäneuvoksen arvonimen saanut Paavola oli sotilasarvoltaan reservin majuri (1967).Kuka kukin on 1978, s. 685.50-vuotiaita. Helsingin Sanomat, 15.1.1966, s. 8. ==Julkaisuja== * Selostus kenttäkokeista, jotka koskivat eräiden kemiallisten aineiden käyttömahdollisuuksia metsänkylvössä, 1953 * Näkökohtia metsänviljelystä ja sen onnistumisesta, 1962 ==Lähteet== Luokka:Suomalaiset metsänhoitajat Luokka:Suomalaiset opettajat Luokka:Suomen koulujen rehtorit Luokka:Vuonna 1916 syntyneet Luokka:Vuonna 2003 kuolleet
Ranskan avoin tennisturnaus 2022

Ranskan avoin tennisturnaus 2022 pelattiin 22. toukokuuta – 5. kesäkuuta 2022 Pariisissa, Ranskassa. Se oli kaikkiaan 121. Ranskan avoin tennisturnaus ja kauden toinen grand slam -turnaus. Kaksinpelien kaaviot julkaistiin 19. toukokuuta. Miesten kaksinpeliturnauksen voitti Rafael Nadal, jolle mestaruus oli turnauksessa kaikkiaan jo neljästoista. Naisten kaksinpeliturnauksen voitti Iga Świątek, jolle loppuottelun voitto oli jo 35. peräkkäinen otteluvoitto. == Sijoitetut pelaajat == === Miesten kaksinpeli === === Naisten kaksinpeli === == Lähteet == Luokka:Ranskan avoin tennisturnaus 2022
Ranskan avoin tennisturnaus 2022 – miesten kaksinpeli

Novak Đoković oli turnauksen puolustava mestari, mutta hän hävisi puolivälierissä Rafael Nadalille. Turnauksen voitti Rafael Nadal, jolle mestaruus oli turnauksessa kaikkiaan jo neljästoista. == Sijoitetut pelaajat == # Novak Đoković (puolivälierät) # Daniil Medvedev (4. kierros) # Alexander Zverev (välierät, luovutus) # Stéfanos Tsitsipás (4. kierros) # Rafael Nadal (mestari) # Carlos Alcaraz (puolivälierät) # Andrei Rubljov (puolivälierät) # Casper Ruud (loppuottelu) # Félix Auger-Aliassime (4. kierros) # Cameron Norrie (3. kierros) # Jannik Sinner (4. kierros, luovutus) # Hubert Hurkacz (4. kierros) # Taylor Fritz (2. kierros) # Denis Shapovalov (1. kierros) # Diego Schwartzman (4. kierros) # Pablo Carreño Busta (1. kierros) # Reilly Opelka (1. kierros) # Grigor Dimitrov (3. kierros) # Alex de Minaur (1. kierros) # Marin Čilić (välierät) # Karen Hatšanov (4. kierros) # Nikoloz Basilashvili (2. kierros) # John Isner (3. kierros) # Frances Tiafoe (2. kierros) # Alejandro Davidovich Fokina (1. kierros) # Botic van de Zandschulp (3. kierros) # Sebastian Korda (3. kierros) # Miomir Kecmanović (3. kierros) # Dan Evans (2. kierros) # Tommy Paul (1. kierros) # Jenson Brooksby (1. kierros) # Lorenzo Sonego (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == *Main draw === Viitteet === Luokka:Ranskan avoin tennisturnaus 2022
Madonna ja lapsi Johannes Kastajan ja Magdalan Marian kanssa

Madonna ja lapsi Johannes Kastajan ja Magdalan Marian kanssa on italialaisen Parmigianinon öljyvärimaalaus noin vuosilta 1535–1540. Teoksen epätavanomainen ikonografia on tyypillistä Parmigianinon kekseliäille töille. Maria (Madonna) ja Jeesus (lapsi) ovat toisistaan erillään, ja kun Madonna kurottaa lasta kohti, tämä kääntyy serkkuaan Johannes Kastajaa kohti. Johanneksen kädet on ristitty rukoukseen. Madonnan ja lasten välissä on nuori nainen, joka kannattelee Jeesusta. Hän on todennäköisesti Magdalan Maria, vaikkakin vanhassa maalausta käsittelevässä kirjallisuudessa hänen tulkittiin usein väärin olevan Katariina Aleksandrialainen. Parmigianino käytti maalauksessa tavanomaista tapaansa jakaa sommittelu niin että toisella puolella on ryhmä ja toisella puolella yksittäinen hahmo. Tämä saattoi olla viimeinen tämän sommittelun mukainen taulu Parmigianinolta. Maalausta tukee usea paperiarkki, jotka on huolellisesti asetettu ja tasattu puupaneelille. Maalauksessa on Parmigianinolle ominainen kiillotettu ja emalimainen pinta sekä pikkutarkkoja yksityiskohtia. Se edustaa taiteilijan kypsempää tyyliä. Teoksen alkuperäinen tarkoitus on tuntematon, mutta sen koon ja aiheen perusteella voi päätellä, että sen on saattanut tilata yksityishenkilö henkilökohtaista hartaudenharjoitusta tai yksityistä kappelia varten. Vuoteen 1644 mennessä sen tiedetään päätyneen kardinaali Antonio Barberinin omistukseen. Barberinin suku myi teoksen vuonna 1722 Britanniaan, josta se myytiin vuonna 2017 J. Paul Getty Museumille Los Angelesiin. == Lähteet == == Aiheesta muualla == * Luokka:Italialaiset maalaukset Luokka:Renessanssin maalaukset Luokka:1530-luku
Ranskan avoin tennisturnaus 2022 – naisten kaksinpeli

Barbora Krejčíková oli turnauksen puolustava mestari, mutta hän hävisi avauskierroksella Diane Parrylle. Turnauksen voitti Puolan Iga Świątek, jolle loppuottelun voitto oli jo 35. peräkkäinen otteluvoitto. == Sijoitetut pelaajat == # Iga Świątek (mestari) # Barbora Krejčíková (1. kierros) # Paula Badosa (3. kierros, luovutus) # María Sákkari (2. kierros) # Anett Kontaveit (1. kierros) # Ons Jabeur (1. kierros) # Aryna Sabalenka (3. kierros) # Karolína Plíšková (2. kierros) # Danielle Collins (2. kierros) # Garbiñe Muguruza (1. kierros) # Jessica Pegula (puolivälierät) # Emma Raducanu (2. kierros) # Jeļena Ostapenko (2. kierros) # Belinda Bencic (3. kierros) # Viktoryja Azarenka (3. kierros) # Jelena Rybakina (3. kierros) # Leylah Fernandez (puolivälierät) # Cori Gauff (loppuottelu) # Simona Halep (2. kierros) # Darja Kasatkina (välierät) # Angelique Kerber (3. kierros) # Madison Keys (4. kierros) # Jil Teichmann (4. kierros) # Tamara Zidanšek (3. kierros) # Ljudmila Samsonova (1. kierros) # Sorana Cîrstea (2. kierros) # Amanda Anisimova (4. kierros) # Camila Giorgi (4. kierros) # Veronika Kudermetova (puolivälierät) # Jekaterina Aleksandrova (2. kierros) # Elise Mertens (4. kierros) # Petra Kvitová (2. kierros) ==Kaavio == === Loppukierrokset === === Kaavion yläosa === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== === Kaavion alaosa === ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == *Main draw === Viitteet === Luokka:Ranskan avoin tennisturnaus 2022
Ranskan ydinkokeet (1966)

Ranskan ydinkokeet 1966 olivat Ranskan tekemiä ydinkokeita vuonna 1966 Mururoa-atollin lähettyvillä Ranskan Polynesiassa. Ydinkokeita varten koottu laivasto-osasto lähti 4. huhtikuuta 1966 Brestistä ja saapui Mururoalle 4. toukokuuta. Osastoon kuuluivat lentotukialus FS Foch, De Grasse, La Bourdonnais, Forbin, Jauréguiberry, Le Rhin, La Seine ja Aberwrach, joiden lisäksi epälukuinen määrä tukialuksia. Kokeiden ensimmäiseen sarjaan kuuluivat kokeet 2. heinäkuuta Aldébaran, 19. heinäkuuta Tamouré ja 21. heinäkuuta Ganymède. Toinen sarja sisälsi kokeet Bételgeuse 11. syyskuuta, Rigel 24. syyskuuta ja 4. lokakuuta Sirius. Ranskan presidentti Charles de Gaulle seurasi osaston mukana Bételgeuse-koetta.Jordan 2009 s. 183 Osasto aloitti 3. marraskuuta paluumatkan Papeetelta Honolulun kautta Brestiin, jonne saavuttiin 19. joulukuuta. == Lähteet == * === Viitteet === Luokka:Ranskan ydinkokeet Luokka:Ranskan Polynesian historia Luokka:1966
Juan Pedro López

Juan Pedro López Pérez (s. 31. heinäkuuta 1997 Lebrija, Espanja) on espanjalainen maantiepyöräilijä. Hän aloitti ammattilaisuransa Kometa-Uvet- joukkueessa 2019, ja siirtyi kesken kauden Trek-Segafredo -talliin, nykyiseltä nimeltään Lidl-Trek, jota edustaa edelleen. López johti vuoden 2022 Italian ympäriajon kokonaiskilpailua kymmenen etapin ajan. Hän sijoittui lopulta kymmenenneksi ja voitti nuorten kilpailun. == Saavutuksia == Lähteet: Pro Cycling Stats, Cycling Archives ;2019 :Giro Ciclistico della Valle d'Aosta Mont Blanc, 4. etapin voitto ;2021 :Espanjan ympäriajo, kokonaiskilpailussa 13:s, nuorten kilpailussa kolmas ;2022 :Italian ympäriajo, kokonaiskilpailussa kymmenes, nuorten kilpailun voitto, etapilla 4 toinen, kokonaiskilpailun johdossa etappien 4–13 jälkeen ;2023 :Espanjan ympäriajo, kokonaiskilpailussa 17:s ;2024 :Tour of the Alps, kokonaiskilpailun ja 3. etapin voitto == Lähteet == Luokka:Espanjalaiset maantiepyöräilijät Luokka:Vuonna 1997 syntyneet Luokka:Elävät henkilöt
Tuulijärvi (Repola)

Tuulijärvi () on Vuoksen vesistöön kuuluva järvi Karjalan tasavallan Mujejärven piirin Repolan ja Lentieran kunnissa Venäjällä. Sen pinta-ala on 95,7 neliökilometriä ja valuma-alueen laajuus 832 neliökilometriä. Järveen virtaa Koroppijoki ja se laskee Tuulijoen kautta Lieksanjokeen. Tuulijärvi on Karjalan tasavallan pohjoisosille tyypillinen havumetsää kasvavien harjujen ja vaarojen ympäröimä vähäravinteinen järvi. Sen rantaviiva on rikkonainen, rannat ovat korkeita ja lahdet kapeita. Järvessä on yli 140 saarta. Kalalajeja ovat siika, muikku, harjus, hauki, särki, salakka, lahna, säyne, seipi, made, ahven, kiiski ja kivisimppu. Tuulijärvi kuuluu Venäjän rajavyöhykkeeseen. Alueella liikkuminen on rajoitettua. Vakituista asutusta ei ole. Järven rannalla sijaitsivat jatkosotaan saakka Tuulivaaran ja Lusman kylät. Seudun metsävarojen hyödyntäminen alkoi 1950-luvulla, jolloin rakennettiin uudet Tuloksen, Lusman ja Vostotšnyin uitto- ja metsätyökylät. Puutavaran uitto Tuulijokea pitkin Suomeen loppui vuonna 1972, minkä jälkeen kylät lakkautettiin. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Arkkienkeli Mikael taistelee paholaista vastaan ja Maria otetaan taivaaseen
enkelten joukossa

Arkkienkeli Mikael taistelee paholaista vastaan ja Maria otetaan taivaaseen enkelten joukossa on Dosso ja Battista Dossin öljyvärimaalaus. Teos valmistui vuoden 1533 lopun ja vuoden 1534 alun välisenä aikana. Se on tehty alun perin Reggio nell’Emilian tuomiokirkkoon ja kuuluu nykyään Galleria nazionale di Parman kokoelmiin. Teos koostuu kahdesta tasosta: ylempänä Maria otetaan taivaaseen enkelikuoron joukossa. Etualalla taas arkkienkeli Mikael taistelee paholaista vastaan. Mikaelin miekka on iskemässä paholaiseen, joka yrittää puolustaa itseään. Taustalla vuorottelee kaupunkeja tornineen ja vuoristojärviä. Apostolit on kuvattu Marian tyhjän haudan äärellä ja haudalta kasvaa kukkia. Teoksessa on kuvattu yksityiskohtaisesti etualan useita erilaisia puita ja tuulen heiluttama arkkienkelin viitta. == Lähteet == == Aiheesta muualla == Luokka:Italialaiset maalaukset Luokka:Renessanssin maalaukset Luokka:Mikael (arkkienkeli) Luokka:1530-luku
Tarja Porkka-Kontturi

Tarja Porkka-Kontturi (s. 1982) on suomalainen pelialan aktiivi ja tuottaja, DeepWell DTx:n yhteisöjohtaja, Global Game Jamin viestintäjohtaja, International Game Developers Associationin (IGDA) hallituksen jäsen, Pelaaja- lehden avustaja (freelancer), We in Games Finlandin varapuheenjohtajahttps://weingames.fi/board/, Game Makers of Finlandin hallituksen jäsen ja The International Games Summit on Mental Health Awareness -tapahtuman liiketoiminnan kehityspäällikkö. Porkka-Kontturi on ollut myös kehittämässä ja tuottamassa Nordic Game -konferenssin verkkotarjontaa. Mentorina Porkka-Kontturi toimii mm. Women in Gamesilla. Kulttuuri- ja pelituottajana toimiva Porkka-Kontturi luennoi kansainvälisesti moninaisuudesta, saavutettavuudesta ja osallisuudesta sekä vetää pelialan PR- ja markkinointitiimejä. Hän on toiminut mm. Sony PlayStationin saavutettavuuskonsulttina. Porkka-Kontturi myös luennoi inklusiivisesta pelisuunnittelusta sekä ammatti- että korkeakouluissa. == Esiintymisiä ja mainintoja == *The Game Developers Conference (GDC) 2022 *Video Game Crediting Is Still a Huge Problem; But One Group of Volunteers Is Working on Solutions (IGN 10.8.2022) *Puhetta Peleistä -webinaari: Moninaisuus pelialalla, puhujana Viestintäjohtaja/Tuottaja Tarja Porkka- Kontturihttps://pelimiitti.wordpress.com/2022/05/17/puhetta-peleista- webinaarit-syksylla-2022-mukana-huippuasiantuntijoita/ *GGJ Welcomes its New Director of Communicationshttps://globalgamejam.org/news/ggj-welcomes-its-new- director-communications *Meltwater: Markkinoinnin ja viestinnän ajatusjohtajathttps://www.meltwater.com/fi/blog/markkinoinnin-ja-viestinnan- ajatusjohtajat *Pocket Gamer Connects 2021: Changing the Game: how the industry is giving back to the worldhttps://www.pocketgamer.biz/news/77429/explore-shared-visions-values-and- company-culture-at-pocket-gamer-connects-digital-next/ *Learning, Education, & Games Volume 4: 50 Games to Use for Inclusion, Equity, and Justice By Dr. Karen “Kat” Schrier, Dr. Rachel Kowert, Dr. Diana Leonard, & Tarja Porkka- Kontturi *How Can Game Jams Benefit the Educational Process? Interview with Tarja Porkka-Kontturi *IGDA Appoints New Executive Director - Adds Three Members to 2022 Board of Directors and Selects Board Officers *Nuoret koodaavat – pelit ja pelien tekeminen. Kouluttajana Tarja Porkka-Kontturi *Campaign Gaming Summit 2022: How to be authentic when marketing to gamers *Game devs aren't getting proper credit for their work - Here's how to fix it. IGDA Game Credits Special Interest Group interview. ==Lähteet== Luokka:Elävät henkilöt Luokka:Vuonna 1982 syntyneet Luokka:Suomalaiset henkilöt
Laitapuolen hyökkääjä

Laitapuolen hyökkääjä on vuonna 2022 ensi-iltansa saanut suomalainen draamaelokuva, jonka on ohjannut Aleksi Mäkelä. Elokuva sijoittuu Lahteen vuonna 2015 ja se kertoo kuvitteellisesti jääkiekkoilija Marko Jantusesta, joka saa huumevelkojat peräänsä. Marko Jantusen roolissa on Severi Saarinen. Muissa päärooleissa näyttelevät Katariina Havukainen, Jorma Tommila ja Tommi Eronen. Elokuvan ovat käsikirjoittaneet Mikko Kouki ja Petja Lähde. Elokuvan ovat tuottaneet Rimbo Salomaa, Jukka Helle ja Markus Selin Solar Filmsistä, ja sen levittää Nordisk Film. Laitapuolen hyökkääjä sai ensi-iltansa Suomessa 26. elokuuta 2022. == Lähteet == Luokka:Vuoden 2022 suomalaiset elokuvat Luokka:Suomalaiset draamaelokuvat
Stefano Oldani

Stefano Oldani (s. 10. tammikuuta 1998 Milano) on italialainen maantiepyöräilijä. Hän aloitti ammattilaisuransa Polartec-Kometa / Kometa-Uvet -joukkueessa vuosina 2018–2019, edusti Lotto Soudalia 2020–2021, Alpecin-Fenix / Alpecin-Deceuninck-tallia 2022–2023 ja on vuodesta 2024 ajanut Cofidis- joukkueessa. Oldani voitti Genovaan päättyneen 12. etapin Italian ympäriajossa 2022. == Saavutuksia == Lähteet: Pro Cycling Stats, Cycling Archives ;2016 :Junioreiden aika-ajon Italian-mestaruus :Grand Prix Rüebliland, pistekilpailun ja 4. etapin voitto ;2021 :Vuelta a Castilla y Leon, toinen ;2022 :Volta Limburg Classic, toinen :Italian ympäriajo, 12. etapin voitto :Coppa Bernocchi, kolmas ;2024 :Tour de l'Ain, pistekilpailun voitto == Lähteet == Luokka:Italialaiset maantiepyöräilijät Luokka:Vuonna 1998 syntyneet Luokka:Elävät henkilöt
Tuulijärvi

Tuulijärvi tarkoittaa seuraavia: * Tuulijärvi, järvi Karjalan tasavallan Mujejärven piirissä * Tuulijärvi, järvi Orivedellä * Tuulijärvi, järvi Raaseporissa.
Crimes of the Future (vuoden 2022 elokuva)

Crimes of the Future on vuonna 2022 ensi-iltansa saanut kansainvälisesti tuotettu scifi-kauhuelokuva, jonka on ohjannut ja käsikirjoittanut David Cronenberg. Elokuvalla on sama nimi kuin Cronenbergin vuoden 1970 samannimisellä elokuvalla, mutta se ei kuitenkaan ole uudelleenfilmatisointi. Se on Cronenbergin ensimmäinen scifi- ja kauhuelokuva sitten vuoden 1999 elokuvan eXistenZ. Crimes of the Future sai maailmanensi-iltansa Cannesin elokuvajuhlilla 2022, missä se kilpaili Kultaisesta palmusta. == Näyttelijät == == Lähteet == == Aiheesta muualla == * Luokka:Vuoden 2022 elokuvat Luokka:Kanadalaiset kauhuelokuvat Luokka:Brittiläiset kauhuelokuvat Luokka:Ranskalaiset kauhuelokuvat Luokka:Kreikkalaiset elokuvat Luokka:David Cronenbergin ohjaamat elokuvat
DaVinci Resolve

DaVinci Resolve on Blackmagic Designin (aiemmin daVinci Systems) ohjelmisto epälineaariseen videoditointiin. Ohjelmisto yhdistää muun muassa värimäärityksen, värikorjauksen, visuaaliset efektit ja äänen jälkituotannon yhteen pakettiin. Ohjelmisto on ladattavissa ilmaiseksi ja saatavilla maksullisena ammattilaisille. Ohjelmisto on saatavilla Linuxille, macOS:lle ja Windowsille. Ohjelmistoon lisätty integraatiota Blackmagic Fusionin kanssa joka vähentää tarvetta siirtää tietoa ohjelmien välillä: Fusionia on käytetty yli tuhannessa elokuvassa.Nykyisin DaVinci Resolve tukee myös Blackmagic Cloud-pilvitallennusta. Ohjelmiston kehittäjä on saanut Emmy-palkinnon vuonna 2001. Blackmagic Design osti daVincin vuonna 2009. Ohjelmistoa on käytetty muun muassa Moderni perhe -televisiosarjan tuotannossa. == Lähteet == Luokka:Videonmuokkausohjelmat Luokka:Linux-ohjelmat Luokka:MacOS-ohjelmat Luokka:Windows-ohjelmat
Torasjärvi (Repola)

Torasjärvi () on Vuoksen vesistöön kuuluva järvi Karjalan tasavallan Mujejärven piirin Repolan kunnassa Venäjällä. Sen pinta-ala on 23,1 neliökilometriä ja valuma-alueen laajuus 1 580 neliökilometriä. Torasjärveen virtaa Roukkulanjärvestä Omelianjoki. Se laskee kapeikon kautta Lieksajärveen. Järvessä on 14 saarta, joiden pinta-ala on 2,1 neliökilometriä. Suurin saari on Torassaari. Järven kalalajeja ovat taimen, siika, muikku, harjus, hauki, särki, salakka, lahna, säyne, seipi, made, ahven ja kiiski. Omelianjoen suulla sijaitsee Omelian kylä. Järven etelärantaa pitkin kulkee Repolan ja Mujejärven välinen maantie. ==Lähteet== Luokka:Karjalan tasavallan järvet Luokka:Mujejärven piiri Luokka:Pielisen reitin valuma-alue
Rodiumoksidi

Rodiumoksidi (Rh2O3) on rodium- ja oksidi-ionien muodostama epäorgaaninen ioniyhdiste. Yhdistettä käytetään keramiikan värjäykseen, katalyyttinä ja muiden rodiumyhdisteiden valmistukseen. == Ominaisuudet, valmistus ja käyttö == Huoneenlämpötilassa rodiumoksidi on tummanharmaata kiteistä ainetta. Sen alkeiskoppi on heksagonaalinen. Yhdisteestä tunnetaan myös kidevedelliset tri- ja pentahydraatit (Rh2O3·3 H2O ja Rh2O3·5 H2O). Rodiumoksidi on veteen liukenematonta, eikä liukenee happoihinkaan. Rodiumoksidia valmistetaan kuumentamalla hienojakoista rodiumjauhetta ilmavirrassa 600 °C:n lämpötilaan. Sitä voidaan valmistaa myös kuumentamalla rodium(III)kloridia tai -nitraattia. Rodiumoksidia käytetään keramiikan värjäyksessä, rodiumyhdisteiden valmistuksen lähtöaineena ja katalyyttinä vedytyksissä ja vetyjodidin valmistuksessa.Christen M. Giandomenico: Platinum-Group Metals, Compounds, Kirk-Othmer Encyclopedia of Chemical Technology, John Wiley & Sons, New York, 2000. == Lähteet == Luokka:Oksidit Luokka:Rodiumyhdisteet
Tiina Sandberg

Tiina Maria Sandberg (s. 1974) on Suomen kommunistisen puolueen pääsihteerihttps://www.skp.fi/kirjoittajat/tiina-sandberg vuodesta 2018 alkaen. Tätä ennen hän toimi SKP:n Uudenmaan piirijärjestön järjestösihteerinä ja Asukasliiton järjestösihteerinä. Sandberg on koulutukseltaan puutarhuri ja ympäristösuunnittelija, AMK. Sandberg toimii myös Tiedonantaja-lehden toimituskunnassa sekä Euroopan vasemmistopuolueen hallituksen jäsenenä ja sen työryhmissä. Europarlamenttivaaleissa 2024 Sandberg sai 312 ääntä koko maassa eikä tullut valituksi.https://vaalit.yle.fi/epv2024/tulospalvelu/fi/candidates/158/ == Vaalimenestys == Eduskuntavaalit Vuosi (vaalipiiri) Äänimäärä Tulos 2019 (Helsinki) 87 Ei valittu 2023 (Helsinki) 130 Ei valittu. Kuntavaalit Vuosi (kunta) Äänimäärä Tulos 2021 (Helsinki) 66 Ei valittu. == Lähteet == == Aiheesta muualla == * Sandbergin verkkosivut * Tiina Sandberg Asukkaiden Helsinki Luokka:SKP:ssä (1994) vaikuttaneet henkilöt Luokka:Suomen Kommunistisen Puolueen (1994) pääsihteerit Luokka:Vuonna 1974 syntyneet Luokka:Elävät henkilöt
Karina (albumi)

Karina on samannimisen suomalaisyhtyeen debyyttialbumi. Se julkaistiin 9. maaliskuuta 2018. Soundi valitsi albumin 2000-luvun parhaiden suomalaisten levyjen listalle vuonna 2019. == Kappaleet == # # # # # # # # # # == Arvostelut == * Helsingin Sanomat: * Keskisuomalainen: Levyarvio: Karina teki viiden tähden debyytin Viitattu 20.5.2022. * Soundi: Levyarvio: Osuuko vai uppoaako – millainen on kotimaan bändikentällä kuhinaa herättäneen Karinan debyyttialbumi? Viitattu 20.5.2022. == Lähteet == Luokka:Vuoden 2018 esikoisalbumit Luokka:Suomalaiset popalbumit‎ Luokka:Suomalaiset folkalbumit‎
Zenon Kuzelja

Zenon Kuzelja, , (23. kesäkuuta 1882 Porutšyn, Berežanyin piiri, Galitsia – 24. toukokuuta 1952 Pariisi, Ranska) oli ukrainalainen kansatieteilijä. Hän toimi kielen ja kirjallisuuden parissa ja myös journalistina ja yhteisövaikuttajana. Hän oli vuodesta 1909 Ševtšenkon tieteellisen seuran (NTŠ) täysjäsen. Kuzelja perusti 1898 Berežanyin puolalaisessa lukiossa Moloda Ukrajina -salaseuran ja johti sitä. Hän opiskeli Lvivin yliopistossa 1900–1901 ja Wienin yliopistossa 1901–1906. Väiteltyään kielitieteen ja historian tohtoriksi Kuzelja työskenteli 1906–1909 Wienin yliopiston slaavilaisen kirjallisuuden kirjastonhoitajana ja kirjoitti artikkeleita eri julkaisuihin. Hän oli 1909–1914 Tšernivtsin yliopiston slaavilaisen osaston johtaja, opetti siellä ukrainan kieltä ja työskenteli eri lehtien päätoimittajana. Kuzelja asui ensimmäisen maailmansodan puhkeamisesta kuolemaansa saakka ulkomailla. Hän työskenteli 1914–1916 Wienissä Itä-Euroopan instituutissa. Vuosina 1916–1920 hän johti Venäjän armeijan ukrainalaisten opetusta sotavankileirillä Saksassa Salzwedelissä. Siellä hän työskenteli päätoimittajana kahdessa ukrainankielisessä lehdessä ja asui sen jälkeen Berliinissä, jossa hän työskenteli useiden lehtien päätoimittajana vuoteen 1940 saakka. Hän oli berliiniläisen Ukrainan tieteellisen instituutin jäsen 1926–1945 ja opetti Berliinin yliopistossa. Toisen maailmansodan jälkeen hän asui pakolaisena Baijerissa Fürthissä, työskenteli lehtialalla ja toimitti yhdessä Volodymyr Kubijovytšin kanssa Ševtšenkon tieteellisen seuran julkaisemaa tietosanakirjaa Encyclopedia of Ukraine. Hän oli seuran puheenjohtaja vuodesta 1949, kunnes muutti 1951 Ranskaan työskentelemään Pariisin lähellä Sarcellesissa sijaitsevassa uudessa NTŠ-keskuksessa. Ennen ensimmäistä maailmansotaa Kuzelja julkaisi yli 200 katsausta länsieurooppalaisista tieteellisistä kirjoista julkaisussa Zapysky Naukovoho tovarystva im. Ševtšenka. Etnografina hän edusti Ivan Frankon ja Volodymyr Hnatjukin rinnalla vertailevaa koulukuntaa ja myöhemmin suomalaista koulukuntaa, jonka lähestymistapa on historiallis- maantieteellinen. ==Lähteet== ==Aiheesta muualla== Luokka:Ukrainalaiset toimittajat Luokka:Ukrainalaiset etnologit Luokka:Ukrainalaiset kielitieteilijät Luokka:Vuonna 1882 syntyneet Luokka:Vuonna 1952 kuolleet